Донецк имҩаԥысыз абокс азы Жәларбжьаратәи атурнир аҟны аԥсуа спортсменцәа қәыԥшцәа рхы шаадырԥшыз атәы арадио Sputnik аефир аҟны еиҭеиҳәеит азыҟаҵаҩцәа руаӡәк Иракли Ҵурҵумиа.
Ақыҭанхамҩатә институт аусзуҩ, ақыҭанхамҩатә ҭҵаарадыррақәа ркандидат Дмитри Сабекьиа арадио Sputnik Аԥсны аефир аҿы еиҭеиҳәеит ашәырҵлақәа реиҭаҳара ианаамҭоу.
Ажурнал "Наш современник" аҟны урысшәала еиҭаганы акьыԥхь збаз Мушьни Лашәриа ипоема "Аџьынџь" азы апремиа ианашьоуп. Аҩымҭа аҭоурых, насгьы иара ажурнал аҿы ишкьыԥхьхаз атәы арадио Sputnik Аԥсны аефир аҿы еиҭеиҳәеит Аԥсны Жәлар рпоет Мушьниа Лашәриа.
Шықәсык иназынаԥшуа Аԥсны аус ауеит агәыҳалалратә фонд "Аус бзиа". Иара агәы-чымазара змоу ауаа ацхыраара рыҭара иазырхоуп. Афонд шаартхази, ацхыраара шыҟанаҵои, адгылара азҭо ауааи ирызкуп Sputnik акорреспондент иазлырхиаз аматериал.
Москва жәабран 18 рзы имҩаԥысит аинтеллектуалтә клуб "Иарбан?Иаба?Ианба?" 2019-тәи асезон раԥхьатәи ахәмарра. Иара еиҿыркааит Москва иҟоу аԥсуа диаспора. Ахәмарра алахәыла Инал Габлиа Sputnik Аԥсны иаиҭаз аинтервиу аҿы еиҭеиҳәеит уи шымҩаԥысыз атәы.